ddrg/super_eurlex huggingface dataset:
(10)

Šis reglamentas neturėtų daryti įtakos 2006 m. birželio 14 d. Europos Parlamento ir Tarybos reglamentui (EB) Nr. 1013/2006 dėl atliekų vežimo (8). Tačiau siekiant sudaryti sąlygas tinkamam metalinio gyvsidabrio šalinimui Bendrijoje, paskirties ir išsiuntimo kompetentingos institucijos skatinamos nereikšti prieštaravimų dėl atliekomis laikomo metalinio gyvsidabrio vežimo remiantis to reglamento 11 straipsnio 1 dalies a punktu. Pažymėtina, kad pagal to reglamento 11 straipsnio 3 dalį, tais atvejais, kai išsiuntimo valstybėje narėje per metus susidaro toks mažas bendras pavojingų atliekų kiekis, kad toje valstybėje narėje statyti naujus specializuotus atliekų šalinimo įrenginius būtų neekonomiška, 11 straipsnio 1 dalies a punktas netaikomas.
A.

Laukuose auginami augalai (įskaitant lauke auginamas šviežias daržoves, melionus ir braškes sėjomainoje su žemės ūkio pasėliais; neįskaitant pasėlių, auginamų atidėtoje žemėje pagal Reglamentą (EB) Nr. 1782/2003). 1 kodas : Nedrėkinamos pagrindinės kultūros Pagrindinėms kultūroms priskiriama: — vienos rūšies kultūros, t. y. vienintelės kultūros, auginamos konkrečiame plote per ataskaitinius metus, — maišytos kultūros: augalai, sėjami, auginami ir nuimami kartu, ir galutinis produktas yra jų mišinys, — kultūra, iš visų per ataskaitinius metus konkrečiame plote paeiliui augintų kultūrų ilgiausiai išlikusi dirvoje. 2 kodas : Nedrėkinamos kartu auginamos kultūros Kurį laiką toje pačioje žemėje auginamos kultūros, tačiau paprastai nuimami atskiri derliai per ataskaitinius metus. Bendras plotas yra padalijamas tarp šių kultūrų proporcingai plotui, kurį faktiškai užima kiekviena iš jų 3 kodas : Nedrėkinamos paeiliui auginamos kultūros (tarpinės kultūros) Paeiliui ataskaitiniais metais konkrečiame plote auginamos kultūros ir nelaikomos pagrindinėmis kultūromis. 6 kodas : Drėkinamos pagrindinės arba kartu auginamos kultūros 7 kodas : Drėkinamos paeiliui auginamos kultūros Laikoma, kad pasėliai drėkinami, kai vanduo paprastai yra tiekiamas dirbtiniu būdu. Šie du augalų tipai turi būti nurodyti, jeigu informacija yra ataskaitoje.
(11)

Kaip nustatyta prie Europos Sąjungos sutarties ir Europos bendrijos steigimo sutarties pridėto Protokolo dėl Danijos pozicijos 1 ir 2 straipsniuose, Danija nedalyvauja priimant šį reglamentą ir dėl to jis nėra jai privalomas ar taikytinas. Kadangi šiuo reglamentu remiamasi Šengeno acquis pagal Europos bendrijos steigimo sutarties IV antraštinės dalies trečios dalies nuostatas, Danija pagal to protokolo 5 straipsnį per šešis mėnesius nuo tos dienos, kai šis reglamentas bus priimtas, turėtų nuspręsti, ar ji įgyvendins jį savo nacionalinėje teisėje.
(140)

Atitinkamai antidempingo muitai turėtų būti tokie: Zhejiang Xinlei Mechanical & Electrical Co. Ltd., Wenling 77,6 % Zhejiang Hongyou Air Compressor Manufacturing Co. Ltd., Wenling and Taizhou Hutou Air Compressors Manufacturing Co. Ltd., Wenling 76,6 % Shanghai Wealth Machinery & Appliance Co. Ltd., Shanghai and Wealth („Nantong“) Machinery Co., Ltd., Nantong 73,2 % Zhejiang Anlu Cleaning Machinery Co., Ltd., Taizhou 67,4 % Nu Air (Shanghai) Compressor and Tools Co. Ltd., Shanghai 13,7 % FIAC Air Compressors (Jiangmen) Co. Ltd., Jiangmen 10,6 % Neatrinktoms bendradarbiaujančioms bendrovėms (išvardytoms priede) 51,6 % Visoms kitoms bendrovėms 77,6 %
b)

5 dalis pakeičiama taip: „5. Per ketverius metus nuo medžiagos įtraukimo į III priedo C dalį datos, pagal 14 straipsnio 3 dalyje nurodytą reguliavimo procedūrą su tikrinimu bei atsižvelgiant į Tarnybos nuomonę apie jai pateiktas įvertinti šio straipsnio 4 dalyje nurodytas bylas, priimamas sprendimas bendrai leisti naudoti III priedo C dalyje išvardytas medžiagas ar perkelti jas atitinkamai į III priedo A arba B dalis. Esant neišvengiamoms skubos priežastims Komisija gali pasinaudoti skubos procedūra, nurodyta 14 straipsnio 4 dalyje, ir įtraukti medžiagą arbą ingredientą į III priedo A arba B dalis.“;
(1)

Bendrija ir Šveicarija susitaria, kad prekybos dešromis ir tam tikrais mėsos produktais nuolaidos, kurias Šveicarija anksčiau buvo suteikusi tik keletui valstybių narių remdamasi ankstesniais tų valstybių narių ir Šveicarijos susitarimais, turi būti įtvirtintos Europos bendrijos ir Šveicarijos Konfederacijos susitarime dėl prekybos žemės ūkio produktais (1) (toliau – Susitarimas), patvirtintame Tarybos ir Komisijos sprendimu 2002/309/EB, Euratomas (2), kuris įsigaliojo 2002 m. birželio 1 d. Šios nuolaidos bus įtvirtintos tuo pat metu didinant lengvatinius prekybos dešromis ir tam tikrais mėsos produktais tarifus. Tai apima leidimą naudoti naujas Bendrijos tarifines kvotas įvairių produktų, kurių KN klasifikaciniai kodai yra ex 0210 19 50, ex 0210 19 81, ex 1601 00 ir ex 1602 49 19, ir kurių kilmės šalis yra Šveicarija, importui.
(5)

Be to, bendrovei Ningbo Ruyi Komisija nusiuntė rinkos ekonomikos režimo (RER) prašymo formą bei klausimyną ir per nustatytą terminą gavo atsakymus. Komisija rinko ir tikrino visą informaciją, kuri, jos manymu, buvo reikalinga RER ir dempingui nustatyti, be to, toliau nurodytų susijusių bendrovių patalpose surengė tikrinamuosius vizitus: — Ningbo Ruyi Joint Stock Co., Ltd, Ninghai, — Ruyi Industries (Hong Kong) Co., Ltd. (Ruyi Hong Kong), Hangzhou, — Jungheinrich Lift Trucks (Shanghai) Co., Ltd. (Jungheinrich Shangha), Šanchajus.
9.

47 straipsnis iš dalies keičiamas taip: a) 1 dalis papildoma šiomis pastraipomis: „Neatsižvelgiant į pirmąją pastraipą, jeigu mažiausias tikrintinų subjektų skaičius užtikrintas kiekvieno teisės akto ar standarto arba teisės aktų ar standartų grupės lygiu, kaip numatyta 44 straipsnio 1 dalies antrojoje pastraipoje, tai tikrinama atrinktų ūkininkų atitiktis atitinkamam teisės aktui ar standartui arba teisės aktų ar standartų grupei. Apskritai kiekvienas patikrai vietoje atrinktas ūkininkas tikrinamas, kai galima patikrinti atitiktį daugumai reikalavimų ir standartų, kurių atitikčiai tikrinti jis buvo atrinktas. Tačiau valstybės narės užtikrina, kad per metus būtų pasiektas tinkamas visų reikalavimų ir standartų kontrolės lygis.“ b) Po 1 dalies įterpiama ši dalis: „1a. Patikros vietoje, kai taikoma, apima visą tikrinamos valdos žemės ūkio paskirties žemę. Tačiau, patikros vietoje metu atliekant faktinį tikrinimą lauke galima apsiriboti bent pusės žemės ūkio paskirties sklypų, susijusių su valdai taikomu reikalavimu ar standartu, imtimi, jeigu tokia imtys leidžia užtikrinti, kad bus patikimai ir reprezentatyviai patikrinta atitiktis reikalavimams ir standartams. Jei atliekant tokios imties patikrą nustatoma neatitikčių, faktiškai patikrintų žemės ūkio paskirties sklypų imtis didinama. Be to, jeigu taip numatyta teisės aktui ar standartams taikytinuose įstatymuose, patikros vietoje metu atliekant faktinę atitikties reikalavimams ir standartams patikrą galima apsiriboti reprezentatyvia tikrintinų objektų imtimi. Tačiau valstybės narės užtikrina, kad būtų tikrinama atitiktis visiems reikalavimams ir standartams, atitikimą kuriems galima patikrinti per apsilankymą.“ c) Pridedamos šios dalys: „3. Jeigu valstybė narė garantuoja, kad kontrolės veiksmingumas yra bent jau toks pat, koks būtų, jei kontrolė būtų vykdoma atliekant patikras vietoje, kontrolę ūkio lygiu galima pakeisti administracinėmis patikromis ar patikromis įmonių lygiu, kaip minėta 45 straipsnio 3 dalies antrosios pastraipos b punkte. 4. Atlikdamos patikras vietoje, valstybės narės gali naudoti tam tikriems reikalavimams ir standartams būdingus objektyvius kontrolės rodiklius, jei jos garantuoja, kad atitikties atitinkamiems reikalavimams ir standartams kontrolės veiksmingumas yra bent jau toks pat, koks būtų, jei patikros vietoje būtų atliekamos nenaudojant šių rodiklių. Rodikliai turi būti tiesiogiai susiję su reikalavimais ar standartais, kuriems jie taikomi, ir turi aprėpti visus tikrintinus elementus, kai atliekama tokių elementų kontrolė ar tikrinama atitiktis tokiems reikalavimams ar standartams. 5. Patikros vietoje, susijusios su 44 straipsnio 1 dalyje numatyta imtimi, atliekamos per kalendorinius metus, kuriais buvo pateiktos pagalbos paraiškos.“
(9)

Siekdama gauti informacijos, kurią ji laikė būtina atliekant tyrimą, Komisija susijusiam eksportuojančiam gamintojui nusiuntė klausimynus. Eksportuojantis gamintojas bendradarbiavo, pateikdamas klausimynų atsakymus, o vėliau buvo surengti tikrinamieji vizitai eksportuojančio gamintojo ir kitų, su šiuo eksportuojančiu gamintoju susijusių šalių patalpose: — Lisheng Electronic & Lighting (Xiamen) Co. Ltd susijusios KLR bendrovės: — Megaman Electrical & Lighting Ltd (Xiamen), susijusių Honkongo bendrovių: — Neolite Electronic & Lighting Ltd (HK), — Electric Light Systems Ltd (HK), susijusio Bendrijos importuotojo: — IDV, Import und Direkt-Vertriebs-Ges.mbH, Vokietija.
2)

3 straipsnis pakeičiamas taip: „3 straipsnis Įgaliojimai 1. Kad būtų pasiekti politikos tikslai, ES specialiajam įgaliotiniui suteikiami šie įgaliojimai: a) palaikyti ryšius su AS, Sudano Vyriausybe, Pietų Sudano Vyriausybe, Darfūro ginkluotaisiais judėjimais ir kitomis Sudano šalimis bei nevyriausybinėmis organizacijomis ir glaudžiai bendradarbiauti su JT ir kitais susijusiais tarptautiniais veikėjais, siekiant Sąjungos politikos tikslų; b) atstovauti Sąjungai Darfūro vidaus dialoge, Jungtinės komisijos aukšto lygio susitikimuose ir prireikus – kituose susijusiuose susitikimuose; c) visais įmanomais atvejais atstovauti Sąjungai VTS ir DTS vertinimo komisijose; d) stebėti RSTS įgyvendinimo raidą; e) užtikrinti Sąjungos indėlio į krizės valdymą Darfūre ir bendrų Sąjungos bei Sudano politinių santykių darną; f) žmogaus teisių, įskaitant vaikų ir moterų teises, ir kovos su nebaudžiamumu Sudane srityse sekti padėtį ir palaikyti nuolatinius ryšius su Sudano valdžios institucijomis, AS ir JT, visų pirma Vyriausiojo žmogaus teisių komisaro biuru, žmogaus teisių stebėtojais regione ir Tarptautinio baudžiamojo teismo prokuratūra; g) palaikyti ryšius su pirmininkaujančia valstybe nare, generaliniu sekretoriumi-vyriausiuoju įgaliotiniu, operacijos EUFOR Tchad/RCA ES operacijos vadu ir ES pajėgų vadu, kad būtų užtikrintas jų atitinkamų veiksmų įgyvendinant Bendruosius veiksmus 2007/677/BUSP glaudus koordinavimas; taip pat turėtų būti užtikrintas glaudus bendradarbiavimas su vietos Komisijos delegacijomis; h) palaikant ryšius su Jungtinėmis tautomis, Čado valdžios institucijomis, Centrinės Afrikos Respublikos valdžios institucijomis ir kaimyninėmis šalimis, taip pat su kitais atitinkamais dalyviais padėti generaliniam sekretoriui-vyriausiajam įgaliotiniui Bendrųjų veiksmų 2007/677/BUSP įgyvendinimo srityje; i) nedarant poveikio karinio pavaldumo tvarkai, teikti operacijos EUFOR Tchad/RCA ES pajėgų vadui politines gaires, visų pirma regioninio politinio pobūdžio klausimais; j) konsultuoti ES pajėgų vadą politiniais saugumo klausimais jam įgyvendinant su operacija EUFOR Tchad/RCA susijusias užduotis. 2. Vykdydamas savo įgaliojimus, ES specialusis įgaliotinis, inter alia: a) nuolat apžvelgia visą Sąjungos veiklą; b) užtikrina Sąjungos indėlio į AMIS koordinavimą ir darną; c) užtikrina Sąjungos veiksmų vykdant operaciją EUFOR Tchad/RCA glaudų koordinavimą ir darną; d) remia politinį procesą ir veiklą, susijusią su VTS, DTS bei RSTS įgyvendinimu; ir e) stebi, kaip Sudano šalys laikosi atitinkamų JT Saugumo Tarybos rezoliucijų, pirmiausia Rezoliucijų 1556 (2004), 1564 (2004), 1591 (2005), 1593 (2005), 1672 (2006), 1679 (2006), 1706 (2006) ir 1769 (2007) ir praneša apie tai.“;
(3)

EUPOL RD Congo užduotys taip pat turėtų apimti pagalbos teikimą Police Nationale Congolaise pasienio policijos ir audito policijos tarnybų srityje. Be to, misija turėtų prisidėti prie stabilizacijos proceso policijos, lyties, žmogaus teisių ir vaikų bei ginkluoto konflikto aspektų rytinėje Kongo Demokratinės Respublikos (KDR) dalyje bei sudaryti palankesnes sąlygas šių pastangų tarpusavio susiejimui ir derinimui su policijos reformos nacionaliniu procesu. Tai turėtų būti ypač pasiekta teikiant paramą dviems programoms, skirtoms 2008 m. sausio 23 d. Gomoje KDR Vyriausybės ir įvairių Kivu regione veikiančių karinių grupuočių pasirašytų susitarimų įgyvendinimui, t. y. Programme Amani ir Plan de Stabilisation de l'Est, kurios abi apima policijos aspektus.
15.

1 etapas. Techniniai darbo vizitai į kiekvieną šalį: — pagrindinių kontaktinių punktų užduotis atliekantys ekspertai keliaus į pirmiau nurodytas valstybes paramos gavėjas, kad įvertintų informuotumą apie LTS duomenų produktus ir naudojimąsi jais. Jie palaikys ryšius su nacionalinėmis valdžios institucijomis, kad įsigilintų į vietinius poreikius ir sampratas bei padidintų informuotumą apie LTS duomenis ir produktus, įskaitant jų galimą naudojimą visuomenės ir mokslo reikmėms. Be to, pagrindiniai kontaktiniai punktai užmegs ryšius su kitais atitinkamais kiekvienos šalies organais, kuriems gali būti naudinga naudotis LTS duomenimis ir produktais. Pagrindiniai kontaktiniai punktai sudarys palankesnes sąlygas nacionalinės valdžios institucijos ir atitinkamų institucijų bendradarbiavimo tinklų kūrimui. Tais atvejais, kai yra NDC, bus įvertinta NDC padėtis personalo ir infrastruktūros (įskaitant kompiuterinę ir interneto infrastruktūrą) požiūriu, kad būtų galima suformuluoti rėmimo veiklos prioritetus, — po to bus rengiamas techninis praktinis mokymas, kuris suburs šiame etape nustatytų institucijų dalyvius. Šio mokymo užsiėmimo metu bus teikiamas techninis instruktažas apie LTS duomenis ir produktus. Jis bus pritaikytas prie dalyvių gebėjimų profilio ir bus atsižvelgta į valstybių paramos gavėjų valstybines kalbas. Šio mokymo metu dalyviai dirbs su LTS programine įranga, sukurta NDC, kurią galima naudoti prieigai prie LTS produktų ir jų analizei. Ši programinė įranga bus pateikta dalyviams (kurie yra LTS leidimą turintys vartotojai), kurie galės ją įdiegti savo institutuose. Be to, įvertinus dalyvių, kurie yra LTS leidimą turinys vartotojai, poreikius, jiems bus suteikta kompiuterinė ir periferinė įranga. Taip pat šis mokymas sudarys progą skatinti regiono institutų techninio personalo bendradarbiavimą.
18.

Jongwe Printing and Publishing Company (PVT) Ltd (dar žinomas kaip Jongwe Printing and Publishing Co., taip pat žinomas kaip Jongwe Printing and Publishing Company)
Oficialusis leidinys L 070 , 17/03/1992 p. 0005 - 0005

specialusis leidimas suomių kalba: skyrius 3 tomas 41 p. 0093

specialusis leidimas švedų kalba: skyrius 3 tomas 41 p. 0093



Komisijos Reglamentas (EEB) Nr. 652/92 1992 m. kovo 16 d. iš dalies keičiantis Komisijos reglamentą (EEB) Nr. 147/91, apibrėžiantį ir nustatantį viešajame intervenciniame saugojime esančių žemės ūkio produktų leistinus kiekio nuostolius EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1990 m. lapkričio 27 d. Tarybos reglamentą (EEB) Nr. 3472/90, nustatantį veiksnius, į kuriuos reikia atsižvelgti iš Europos žemės ūkio orientavimo ir garantijų fondo Garantijų skyriaus finansuojamų intervencinių viešojo saugojimo priemonių metinėse ataskaitose [1], ypač į jo 4 straipsnį, kadangi atsižvelgiant į tabako lapams perdirbti į perdirbtą tabaką reikalingą laikotarpį, finansinių metų pabaigoje kai kurie kiekiai galbūt bus vis dar perdirbami; kadangi norint apskaičiuoti leistinus nuostolius, jų procentas turi būti taikomas visiems per finansinius metus perdirbtiems kiekiams, įskaitant kiekius, pradėtus perdirbti praėjusiais finansiniais metais; kadangi dėl tos priežasties būtina iš dalies pakeisti Komisijos reglamento (EEB) Nr. 147/91 [2] 2 straipsnio 2 dalies antrą pastraipą, kad būtų paaiškinta, kodėl toks koeficientas taikomas tabakui tokiomis aplinkybėmis, kai perdirbimas pradedamas ir užbaigiamas skirtingais finansiniais metais; kadangi šiame reglamente numatytos priemonės atitinka EŽŪOGF komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 147/91 2 straipsnio 2 dalies antra pastraipa papildoma taip: "Be to, perdirbant tabaką leistinų nuostolių procentas taikomas visiems tais finansiniais metais pradėtiems perdirbti ir perdirbtiems kiekiams bei kiekiams, kurie buvo pradėti perdirbti praėjusiais ir perdirbti einamais finansiniais metais" . 2 straipsnis Šis reglamentas įsigalioja trečią dieną po paskelbimo Europos Bendrijų oficialiajame leidinyje. Jis taikomas nuo 1990 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. kovo 16 d. Komisijos vardu Ray Mac Sharry Komisijos narys [1] OL L 337, 1990 12 4, p. 3. [2] OL L 17, 1991 1 23, p. 9. --------------------------------------------------
Oficialusis leidinys L 191 , 31/07/1993 p. 0075 - 0075

specialusis leidimas suomių kalba: skyrius 12 tomas 2 p. 0167

specialusis leidimas švedų kalba: skyrius 12 tomas 2 p. 0167



Komisijos reglamentas (Euratomas) Nr. 2130/93 1993 m. liepos 27 d. iš dalies keičiantis Reglamentą (Euratomas) Nr. 3227/76 dėl Euratomo saugos nuostatų taikymo EUROPOS BENDRIJŲ KOMISIJA, atsižvelgdama į Europos atominės energijos bendrijos steigimo sutartį, ypač į jos 79 straipsnį, atsižvelgdama į Tarybos patvirtinimą, kadangi Komisijos reglamente (Euratomas) Nr. 3227/76 [1] apibrėžtas Sutarties 79 straipsnyje minėtų reikalavimų pobūdis ir apimtys; kadangi Reglamente (Euratomas) Nr. 3227/76 numatyta, kad fiziniai asmenys ir įmonės privalo pateikti Komisijai techninę informaciją ir informaciją apie veiklą; kadangi, siekiant paremti Tarptautinę atominės energijos agentūrą (TATENA) stiprinant tarptautines saugos nuostatas, pageidautina suteikti Komisijai galimybę perduoti tam tikrus su sauga susijusius duomenis TATENA; kadangi, siekiant laiku pranešti TATENA pagrindines naujų branduolinių objektų technines sąlygas, reikėtų pratęsti laikotarpį, per kurį apie jas būtų pranešama Komisijai, PRIĖMĖ ŠĮ REGLAMENTĄ: 1 straipsnis Reglamentas (Euratomas) Nr. 3227/76 iš dalies keičiamas taip: 1) 2 straipsnio antroji dalis pakeičiama taip: "Pagrindinės naujų objektų techninės sąlygos paskelbiamos, kaip nurodyta 1 straipsnyje, bent prieš 200 dienų iki numatytos pirmos branduolinių medžiagų siuntos gavimo dienos. Be to, informacija apie naujų objektų, kurių branduolinių medžiagų kiekis ar metinis galingumas, atsižvelgiant į tai, kuris yra didesnis, viršija vieną efektyvųjį kilogramą, savininką, operatorių, paskirtį, vietą, tipą, galingumą ir numatytą paleidimo į eksploataciją dieną paskelbiama bent prieš 200 dienų iki statybos pradžios."; 2) "INFORMACIJOS IR DUOMENŲ PERDAVIMAS 34a straipsnis Komisija gali perduoti Tarptautinei atominės energijos agentūrai pagal šio reglamento nuostatas gautą informaciją ir duomenis." 2 straipsnis Šis reglamentas įsigalioja po 15 dienų nuo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. liepos 27 d. Komisijos vardu Abel Matutes Komisijos narys [1] OL L 363, 1976 12 31, p. 1. Reglamentas su paskutiniais pakeitimais, padarytais Reglamentu (Euratomas) Nr. 220/90 (OL L 22, 1990 1 27, p. 56). --------------------------------------------------
Oficialusis leidinys L 197 , 30/07/1994 p. 0001 - 0002

specialusis leidimas suomių kalba: skyrius 13 tomas 26 p. 0196

specialusis leidimas švedų kalba: skyrius 13 tomas 26 p. 0196



Tarybos reglamentas (EEB) Nr. 1866/94 1994 m. liepos 27 d. iš dalies pakeičiantis Reglamentą (EEB) Nr. 1766/92 dėl bendro grūdų rinkos organizavimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 42 ir 43 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonominių ir socialinių reikalų komiteto nuomonę [3], kadangi Tarybos reglamente (EEB) Nr. 1766/92 [4] yra numatyta kompensacijų sistema krakmolo gamybai skirtų bulvių augintojams; kadangi, siekiant kontroliuoti krakmolo gamybą, tokios kompensacijos turi būti mokamos tik pateikus auginimo sutartį; kadangi Reglamente (EEB) Nr. 1766/92 taip pat yra numatyta nuostata dėl iš anksto nustatomų mokesčių ir grąžinamųjų išmokų patikslinimo priemonių, atsižvelgiant į padėtį pasaulio rinkoje; kadangi, siekiant palengvinti tokių priemonių administravimą ir užtikrinti jų tinkamą valdymą, turi būti sumažinti reikalavimai, keliami nustatant priemokas ir korekcijos sumas; kadangi, be to, priėmus Reglamentą (EEB) Nr. 1766/92, salyklas buvo perkeltas iš 1 straipsnio 1 dalies d punkte nurodytų produktų grupės į tos pačios dalies c punkte nurodytą produktų grupę; kadangi minėto reglamento A priede turi būti padaryti atitinkami pakeitimai, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 1766/92 yra pakeičiamas taip: 1. 8 straipsnio 2 dalis papildoma tokia pastraipa: "Nepažeidžiant pirmosios pastraipos nuostatų, kompensacija mokama tik už bulvių augintojo ir krakmolo gamintojo sutartyje nurodytą bulvių kiekį." 2. 12 straipsnio 2 dalies paskutinis sakinys pakeičiamas šitaip: "Šiuo atveju priemoka yra pridedama prie mokesčio." 3. 13 straipsnio 4 dalies antras punktas pakeičiamas šitaip: "Gali būti nustatyta tikslinamoji suma. Ji taikoma iš anksto nustatomoms grąžinamosioms išmokoms. Tikslinamoji suma nustatoma 23 straipsnyje nurodyta tvarka. Tačiau prireikus, Komisija gali pakeisti tikslinamąsias sumas." 4. A priede pateiktas KN 1107 kodas (Salyklas, skrudintas arba neskrudintas) išbraukiamas. 2 straipsnis Šis reglamentas įsigalioja nuo 1994 m. rugpjūčio 1 d. Jis taikomas nuo 1994 m. rugpjūčio 1 d. Tačiau šio reglamento 1 straipsnio 4 punktas taikomas nuo 1993 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. liepos 27 d. Tarybos vardu Pirmininkas Th. Waigel [1] OL C 83, 1994 3 19, p. 1. [2] OL C 128, 1994 5 9. [3] OL C 148, 1994 5 30, p. 49. [4] OL L 181, 1992 7 1, p. 21. Reglamentas, iš dalies pakeistas Komisijos Reglamentu (EEB) Nr. 2193/93 (OL L 196, 1993 8 5, p. 22). --------------------------------------------------